Pasaporta e Kosovës

alt=|parapamje|Faqja e brendshme e Pasaportës
Pasaporta e Kosovës (Serbisht: Kosovski pasoš) është një dokument identifikimi dhe udhëtimi që u lëshohet qytetarëve të Republikës së Kosovës. Ky dokument bën të mundur udhëtimet ndërkombëtare dhe është pronë e shtetetit të Kosovës. Kompetenca për lëshimin e pasaportave i përket Ministrisë së Punëve të Brendshme të Kosovës. Autoritetet kanë filluar lëshimin e pasaportave biometrike nga tetori i vitit 2011.

 Historia 
Kosova u shpall shtet i pavarur dhe sovran më 17 shkurt 2008. Menjeherë pas miratimit të ligjit themeltar të shtetit, Kushtetutës, Autoritetet filluan lëshimin e pasaportave për qytetarët e Republikë së Kosovës. Ky ndoshta është dokumenti më i rëndësishëm emblematik pasi bëhet lajmëtar i mëvetësisë së Kosovës në mbarë rruzullin tokësor.

Sidoqoftë Kosova akoma nuk njihet si shtet nga të gjitha kombet e botës dhe si rrjedhim edhe pasaporta e saj ka pasur vështirësi nëpër vendkalimet kufitare apo nga konsullatat e huaja për lëshimin e vizave. 
Popullsia e Kosovës, përgjatë viteve ka pasur nëpër duar pasaporta me mbishkrime të ndryshme:
 Pasaportë e Monarkisë Serbo-Kroato-Sllovene në vitet e para të shekullit të XX.
 Pasaportë jugosllave pas Luftës së II Botërore.
 Pasaportë (Dokument Udhëtimi) e lëshuar nga Misioni i Kombeve të Bashkuara, UNMIK në vitet 2000-2008.
 Pasaportë e lëshuar nga shteti i pavarur dhe sovran i Kosovës nga korriku 2008.

 Pajisja me pasaportë të Republikës së Kosovës 
Për t’u pajisur me pasaportë të RKS aplikuesit në të gjitha rastet duhet të paraqiten personalisht në Ambasadë/ Konsullatë.

 Dokumentet e nevojshme për pajisje me pasaportë për personat mbi 16 vjec
 Kopjen e letërnjoftimit të Republikës së Kosovës me afat vlefshmërie
 Pasaporta paraprake e skaduar nëse pala ka pasur një të tillë
 Dëshmi e pagesës për pasaportë
 Dokumentet e nevojshme për pajisje me pasaportë për personat nën 16 vjec
 Çertifikatën e lindjes
 Çertifikatë shtetësie
 Dëshminë e identitetit të prindërve (letërnjoftim, pasaportë e RKS, patentë- shofer)
 Çertifikatë e vdekjes së prindit në rast vdekje
 Vendimin e gjykatës për përkujdesje të fëmijës në rast se prindërit janë të ndarë
 Autorizimi ligjor origjinal i legalizuar nga noteri në rast të mungesës së njërit prind
 Çertifikata e vendbanimit e RKS
 Dëshmia e pagesës për pasaportë
 Dokumentet e nevojshme për pajisje me pasaportë pas humbjes/dëmtimit për personat mbi 16 vjec
 Një kopje të letërnjoftimit të Republikës së Kosovës me afat vlefshmërie
 Pasaportën e dëmtuar (nëse aplikon për shkak të pasaportës së dëmtuar)
 Raportin origjinal të policisë të shtetit ku ka humbur (nëse aplikon për shkak të humbjes së pasaportit, brenda tre muajve nga data e humbjes)
 Vendimin e formës së prerë të gjykatës kompetente  në rast të konfiskimit të pasaportit
 Dëshmia e pagesës për pasaportë
 Dokumentet e nevojshme për pajisje me pasaportë pas humbjes/dëmtimit për personat nën 16 vjec
 Pasaportën e dëmtuar (nëse aplikon për shkak të pasaportës së dëmtuar)
 Raportin origjinal të policisë të shtetit ku ka humbur (nëse aplikon për shkak të humbjes së pasaportit, brenda tre muajve nga data e humbjes)
 Dëshminë e identitetit të prindërve (letërnjoftim, pasaportë e RKS, patentë- shofer)
 Vendimin e gjykatës për përkujdesje të fëmijës në rast se prindërit janë të ndarë
 Autorizimi ligjor origjinal i legalizuar nga noteri në rast të mungesës së njërit prind
 Vendimin e formës së prerë të gjykatës kompetente  në rast të konfiskimit të pasaportës
 Dëshmia e pagesës për pasaportë
 Dokumentet e nevojshme për ndërrimin/ripërtrirjen e të dhënave për personat mbi 16 vjec
 Kopjen e letërnjoftimit të ndërruar/ripërtërirë
 Pasaportën e vjetër
 Dëshmia e pagesës për pasaportë
 Dokumentet e nevojshme për ndërrimin/ripërtrirjen e të dhënave për personat nën 16 vjec
 Pasaportën e vjetër
 Vendimin për ndryshimin e të dhënave (për rastet e ndërrimit)
 Fotografinë elektronike (në rast të ripërtrirjes)
 Çertifikatën e vendbanimit
 Dëshmia e pagesës për pasaportë

 Tiparet 
Pasaporta aktuale e Kosovës tani është biometrike. Ngjyra është e kuqe, me stemën e Republikës së Kosovës në mes të kopertinës. Fjalët "REPUBLIKA E KOSOVËS" dhe "PASAPORTË" janë të shkruara ne gjuhën shqipe, serbe dhe angleze. Edhe të dhënat personale në faqen e brendshme janë të shkruara në të tria këto gjuhë.

Pasaporta kosovare përputhet me shumë standarde të rekomanduara nga Organizata Ndërkombëtare e Aviacionit Civil si: përmasat, elementë sigurie, modeli, etj.

Për shtetasit mbi 18 vjeç pasaporta ka vlefshmëri 10 vjeçare nga data e lëshimit.

Pasaporta e Republikës së Kosovës lëshohet në katër variante: Pasaportë e zakonshme, Pasaportë diplomatike, Pasaportë zyrtare dhe Dokument udhëtimi.

 Udhëtimet me letërnjoftim të Kosovës 
  Shqipëria
  Maqedonia
  Mali i Zi 
  Serbia

 Njohja e pasaportës së Kosovës 
qendër|parapamje|800x800px|
Pasaportat e Kosovës nuk njihen nga të gjitha shtetet e botës si dokumente udhëtimi dhe disa shtete refuzojnë hyrjen për shtetasit kosovarë që paraqiten me pasaporta të Kosovës.

 Njohja e pasaportës së Kosovës duke mos e njohur Kosovën si shtet 
Disa vende e kanë njohur pasaportën e Kosovës si dokument udhëtimi të vlefshëm edhe pse nuk e njohin Republikën e Kosovës si shtet. Kjo situatë është e ngjashme me atë të pasaportës së Tajvanit.

Vendet e mëposhtme kanë deklaruar zyrtarisht se e pranojnë pasaportën e Kosovës si dokument të vlefshëm udhëtimi pavarësisht se nuk e njohin Kosovën si shtet të pavarur zyrtarisht:

Issuance of BiH visa to Citizens of Kosovo, Ministry of Foreign Affairs of the Republic of Kosovo, 2012-03
Entry Visas to Brazil, Ministry of External Relations of Brazil, March 14, 2022.

Lajcák confirms to Minister Hoxhaj the Slovak recognition of Kosovo passports, Ministry of Foreign Affairs of the Republic of Kosovo, 2012-07-20 – Visa is affixed on a separate form

Përveç kësaj, ka shtete në të cilat kosovarët thuhet se kanë mundur të udhëtojnë me pasaporta të Kosovës, por kjo nuk është një politikë e deklaruar zyrtarisht apo një dukuri e vërtetuar de facto.

 Shiko edhe 
 20px Letërnjoftimi i Kosovës
 Vendkalimet kufitare të Kosovës
 Kërkesat për viza për shtetasit Kosovës

 Lidhje të jashtme 
 Ministria e Punëve të Brendshme të Kosovës 
 Ministria e Punëve të Jashtme të Kosovës
 Procedurat për paisje me pasaportën e Kosovës
 Ligji për pasaportat e Kosovës
 ilustrim i pasaportës kosovare 

 Burimi i të dhënave 

Kategoria:Komunikacioni në Kosovë
Kategoria:Dokumente personale
Kosova
Kategoria:Pasaporta të shteteve të Evropës
Kategoria:Pasaporta sipas vendit